paragraph_text: Kršten je (1. siječnja 1686.) kao William Cant.<ref> Kao mladog slikara kočija, skupina yorkshireske gospode potiče ga na studij umjetnosti te ga 1709. šalju u Italiju na studij. Kent boravi u Firenci kraće vrijeme, te konačno odlazi u Rim, gdje nastavlja svoju izobrazbu. Kent u Rimu osvaja drugu nagradu na natječaju slikarstva, te upoznaje Thomas Coke-a, prvog grofa od Leicestera, s kojim putuje na sjever Italije gdje, između ostaloga, upoznaje arhitekturu Andree Palladia u okolici Vicenze. Slika i za kardinala Pietra Ottobonija, te oslikava svod crkve San Giuliano dei Fiamminghi. Kent 1719., pri povratku iz Italije, upoznaje Grofa od Burlingtona, njegovo najvažnije poznanstvo u Italiji, s kojim kasnije surađuje te za kojega dekorira Chiswick House i Burlington House.